**ALYTAUS R. SIMNO GIMNAZIJA**

**EVALDAS JAKUBAVIČIUS**

**2019 METŲ VEIKLOS ATASKAITA**

2020\_\_\_\_\_\_\_\_\_\_\_\_\_ Nr. \_\_\_\_\_\_\_\_

 (data)

Simnas

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

(Trumpai aptariamos švietimo įstaigos strateginio plano ir įstaigos metinio veiklos plano įgyvendinimo kryptys ir pateikiami svariausi rezultatai bei rodikliai)

 Įgyvendinant Alytaus r. Simno gimnazijos (toliau – Gimnazija) strateginio ir 2019 metų veiklos planuose nustatytus tikslus ir uždavinius, orientuotus į švietimo paslaugų kokybės, pilietiškumo, kūrybiškumo, saugumo bei sveikatingumo ir gimnazijos materialinės bazės gerinimą, buvo pasirinktos prioritetinės veiklos kryptys – kokybiško visuminio ugdymo organizavimas, siekiant kiekvieno mokinio pažangos, mokinių sveikos gyvensenos ir saugios aplinkos kūrimas bei puoselėjimas. Gimnazijos teritorijoje buvo įrengtos dvi netradicinės ugdymo(si) erdvės, visiškai įrengtoje gamtos mokslų laboratorijoje pamokas vedė mokytojai, dirbantys pagal visas ugdymo programas. Praktinių veiklų per pamokas padaugėjo 3 kartus.

2019 m. rugsėjo 1 d. gimnazijoje mokėsi 349 mokiniai: 273 bazinėje mokykloje ir 76 ikimokyklinio ugdymo skyriuje. Lyginant su 2018 m., sumažėjo 16 mokinių, klasių komplektų skaičius nekito.

 2019 m. gimnazijoje dirbo 41 mokytojas (28,5 etato): bazinėje mokykloje 34 mokytojai (22,71 etato) ir 7 mokytojai ikimokyklinio ugdymo skyriuje (5,79 etato), du pagalbos mokiniui specialistai (1,5 etato). Visi mokytojai atestuoti: 1 mokytojas ekspertas, 7 metodininkai, 24 vyresnieji mokytojai, 4 mokytojai. Pedagogai sistemingai kėlė savo dalykinę ir metodinę kvalifikaciją seminaruose (vid. 6,7 dienas per metus ). Pedagogų kvalifikacijos tobulinimui panaudota 2800 Eur. Buvo vykdoma nuosekli metodinė veikla: įgyvendinti ilgalaikiai gimnazijos projektai, organizuotos dalykinės savaitės, gimnazijoje patvirtintas mokinio individualios pažangos stebėjimo lapas, mokiniai pamokose skatinami įsivertinti savo gebėjimus. Organizuotos atviros veiklos „Kolega – kolegai“. Mokytojai tęsė naujų metodų pristatymą kolegoms per atviras pamokas. Šiais metais mokytojai ne tik, stebėjo daromą/nedaromą mokinių pažangą, bet ir mokėsi ją pamatuoti. Keturi gimnazijos mokytojai vedė seminarus rajono pedagogams.

 Kvalifikuotą specialiąją pedagoginę, informacinę, socialinę, pagalbą gimnazijos bendruomenės nariams teikė logopedas, ir socialinis pedagogas, 1 mokytojo padėjėjas. Buvo ugdomi 24 specialiųjų ugdymosi poreikių turintys mokiniai, 20 mokinių mokyti pagal pritaikytas programas, 4 mokiniai – pagal individualizuotas programas. 45 mokiniams, turintiems kalbos ir kalbėjimo sutrikimų, teikta logopedo pagalba. Trijų klasių mokiniams skirtos nuolatinės konsultacijos per savaitę ugdymo(si) pasiekimams gerinti. Pagal poreikį buvo teikiamos trumpalaikės konsultacijos gabiesiems arba turintiems mokymosi sunkumų mokiniams.

Geri 2019 m. nacionalinės mokinių pasiekimų patikros 4 ir 6 klasių mokinių rezultatai. Nebuvo mokinių, kurie nepasiektų matematikos, skaitymo, gamtos mokslų patenkinamo lygio. Rašymo pasiekimų vidurkis 4 klasėje geresnis už šalies kitų miestų mokyklų vidurkį 5,8%, skaitymo – 12,6%, matematikos – 5,1%, o pasaulio pažinimo – 8,6%. Skaitymo pasiekimų vidurkis 6 klasėje geresnis už šalies kitų miestų mokyklų vidurkį 4,9%, matematikos žinių patikrinimo pasiekimų vidurkis didesnis 0,6%, rašymo vidurkis 9,8% mažesnis. 8 klasės mokinių patikra pirmą kartą buvo vykdoma elektroniniu būdu. Nacionalinės mokinių pasiekimų patikros rezultatai buvo aptarti metodinėse grupėse ir Mokytojų tarybos posėdyje. Numatyti mokinių pažangumo gerinimo žingsniai.

 Pagrindinio ugdymo pasiekimų patikroje dalyvavo 19 mokinių. Lietuvių kalbos ir literatūros aukštesniojo lygio nepasiekė nei vienas mokinys, pagrindinį lygį pasiekė 5% mokinių, 95% pasiekė patenkinamą lygį. 2018 m. buvo prasti matematikos pasiekimai, net 48,5% mokinių nepasiekė patenkinamo lygio. Per direkcinį pasitarimą buvo aptarta susidariusi situacija dėl prastų matematikos patikros rezultatų, ir numatytas veiksmų planas, kaip gerinti mokinių matematikos pasiekimus. 2019 m. rezultatai parodė pagerėjimą. Situacija bus stebima ir toliau siekiant išsiaiškinti, ar pagerėjimas nėra atsitiktinis, nes nepasiekusių patenkinamo lygio liko 5%, o pasiekusių aukštesnįjį lygį padaugėjo nuo 0% iki 11%.

 Brandos egzaminus laikė 24 abiturientai. Geri matematikos valstybinio egzamino rezultatai – 46 vieta tarp šalies gimnazijų, informacinių technologijų ir chemijos valstybinio egzamino rezultatai –16 vietos tarp šalies gimnazijų. Žymiai pagerėjo lietuvių kalbos valstybinį egzaminą laikiusiųjų mokinių balai. Jeigu 2018 m. išlaikiusių egzaminą buvo 79%, tai 2019 egzaminą išlaikė visi mokiniai, o surinkusių virš 50 balų padaugėjo nuo 12,5% iki 64%. Anglų kalbos egzamino balų vidurkis – 71,6 (20 mokinių), biologijos – 53,6 (11 mokinių), geografijos – 53,8 (10 mokinių), istorijos – 47 (11 mokinių). Brandos egzaminų rezultatai aptarti metodinėse grupėse ir Mokytojų tarybos posėdyje.

 Gimnazijoje buvo organizuota 12 dalykinių olimpiadų, kuriose dalyvavo 69 mokiniai. Mokyklinių turų nugalėtojai dalyvavo rajoniniuose turuose, kuriuose laimėtos 4 trečios, 2 antros ir 3 pirmos vietos.

2019 metais mokiniams buvo sudaryta galimybė dalyvauti 18 neformaliojo švietimo veiklų. Rajono ir gimnazijos neformaliojo švietimo užsiėmimuose dalyvavo 75,7% mokinių.

Užtikrinant mokinių saugumą ir lygias ugdymosi galimybes, vykdomos LIONS QEST socialinių, emocinių kompetencijų ir įgūdžių prevencinės programos „Paauglystės kryžkelės“, 10 mokytojų ir pagalbos specialistų dalyvavo mokymuose pagal prevencinę programą, skirtą I–IV gimn. klasių mokiniams, „Raktai į sėkmę“. Pradinių klasių mokytojai sėkmingai vykdo į vaiko ir šeimos socialinių įgūdžių ugdymą orientuotą programą „Įveikime kartu“ ir „Obuolio draugai“. Ikimokyklinio ugdymo skyriaus mokytojos vykdė prevencinę programą „Kimochis. Palyginus dviejų metų gimnazijos veiklos kokybės įsivertinimo rezultatus, pastebimas patyčių situacijos rodiklio, nors nedidelis, bet pagerėjimas.

Atliktas gimnazijos giluminis veiklos kokybės įsivertinimas – tirta vertinimo sritis „Rezultatai“, tema 1.1. Asmenybės branda. Tyrimas parodė, kad tobulinti dalykai yra mokinių mokymosi mokytis kompetencija, bendravimas su tėvais aptariant mokinių pasiekimus ir pažangą, vaiko individualios pažangos matavimo sistemą. Numatyta organizuoti mokytojams mokymus apie mokinių asmeninės pažangos vertinimą, daugiau susitikimus su žymiais žmonėmis, kurie motyvuotų siekti užsibrėžtų tikslų, spręsti kylančias problemas, būti atsakingais piliečiais.

Neformaliame ugdyme tęsiami tokie projektai kaip VŠĮ „Laisvės TV“ projektas „Kartu“, Erasmus+ strateginės mokyklų partnerystės projektas „Stabdykime klimato kaitą“. Buvo vykdomas pilietiškumo ir socialinės atsakomybės projektas „Nepamiršk parašiuto“, prevencinis projektas „Žaidimai moko“. Pradėtas vykdyti socialinis projektas taikai ir ramybei žemėje „Žmogaus dovana žemei“.

Gimnazijos išlaikymui skirtos lėšos naudotos racionaliai ir taupiai, sprendimai dėl jų panaudojimo derinti su gimnazijos savivaldos institucijomis, bendruomene. Mokiniai aprūpinti reikiamais vadovėliais už 2428,34 Eur, mokytojai – naujomis mokymo priemonėmis už 619,75 Eur. Anglų kalbos kabinetui nupirkti 24 vienviečiai suolai ir magnetinė lenta už 1450,00 Eur, Už 134 Eur nupirkta robotų varžybų „VEX IQ Challenge Squared Away“ įranga, Robotikos būrelis naudoja du 3D spausdintuvus. Gimnazijos teritorijoje įrengtos dvi edukacinės erdvės už 526,00 Eur, atnaujintas technologijų kabinetas už 1879,19 Eur. Už lėšas, gautas iš 2 % gyventojų pajamų mokesčio, buvo nupirkti roletai langams gimnazijos priestate esantiems kabinetams už 3680 Eur. Pirmame aukšte mokiniams įrengta poilsio zona, o šiltuoju metų laiku mokiniai gali praleisti laiką pasivaikščiodami basomis „Sveikų pėdučių taku“.

Gimnazija kryptingai kuria savo įvaizdį vietos bendruomenėje. Operatyviai talpinama informacija gimnazijos svetainėje ir Facebook apie gimnazijos veiklą, mokinių pasiekimus, dalyvavimą projektuose, edukaciniuose renginiuose.

|  |
| --- |
|  |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |  |
| --- | --- | --- | --- | --- |
| Eil. Nr. | Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
|  |  Patyriminių veiklų taikymas pamokose | Mokiniai praktikoje gebės taikyti teorines žinias. | Pamokų, kuriose taikomos patyriminės veiklos, daugėja iki 10 proc. (ilgalaikiai planai, stebėtos pamokos). | 95% mokomųjų dalykų mokytojų parengtuose ilgalaikiuose planuose numatytos patyriminės veiklos. Didžioji dalis tokių veiklų buvo vykdomos gegužės–birželio mėnesiais per integruotas pamokas. |
| 1.2. | Edukacinių erdvių plėtra |  Atnaujinti pradinių klasių IKT. Įrengti technologijų mokomosios dirbtuvės. Ieškoti galimybių įkurti edukacines erdves gimnazijos teritorijoje. | Įsigytas 3 D spausdintuvas. Atnaujintos 4 pradinių klasių mokytojų darbo vietos.Įrengtos technologijų mokomosios dirbtuvės gimnazijos pastate.Įrengtos bent dvi edukacinės erdvės gimnazijos patalpose.Organizuota išvyka „Mokymosi aplinkų kūrimas ir pritaikymas įgyvendinant ugdymo turinį. | Įsigytas 3 D spausdintu-vas naudojamas per Ro-botikos būrelio užsiėmi-mus. Visos pradinių klasių mo-kytojų darbo vietos kompiuterizuotos. Gimnazijos patalpose skirtos patalpos mokomo-sioms dirbtuvėms įrengti. Dirbtuvės iš dalies įreng-tos. Įrengtos dvi edukacinės-poilsinės erdvės.19 mokytojų dalyvavo išvykoje-seminare Vilniu-je „VIMS – Vilnius International Meridian School“ |
| 1.3. |  Projektinės veiklos skatinimas formaliame ir neformaliame ugdyme | Projektinės veiklos skatins patyrimines veiklas ir mokinių mokymosi motyvaciją.Neformaliame ugdyme vykdoma projektinė veikla. | Atnaujintas projektinės veiklos tvarkos aprašas.Didės 5 proc. projektinės veiklos pamokose (ilgalaikiai planai, veiklų aprašas ir stebėtos pamokos).Neformaliame ugdyme bus tęsiami pradėti projektai. | Atnaujintas projektinės veiklos tvarkos aprašas.2019-12-20 įsak. Nr. V-201Trys ilgalaikiai projektai buvo tęsiami, pradėti vykdyti du nauji projektai.Kaip mokomąjį metodą projektinę veiklą ilgalaikiuose planuose numatė 17 mokytojų. Gimnazijoje buvo organizuojamos įgyvendintų projektinių veiklų parodos. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| 2.1. Iš dalies įrengtos mokomosios dirbtuvės |  Lėšų stoka įsigyti 6 spaustuvus, 10 darbastalių, 1 medžio šlifavimo stakles. |
| 2.2. |  |
| 2.3. |  |

**3. Užduotys ar veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys/veiklos | Poveikis švietimo įstaigos veiklai |
| 3.1. |  |
| 3.2. |  |
| 3.3. |  |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |
| 4.2. |  |  |  |
| 4.3. |  |  |  |

**III SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**5. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 5.1. Užduotys įvykdytos ir viršijo kai kuriuos sutartus vertinimo rodiklius | Labai gerai □ |
| 5.2. Užduotys iš esmės įvykdytos pagal sutartus vertinimo rodiklius | Gerai □ |
| 5.3. Įvykdytos tik kai kurios užduotys pagal sutartus vertinimo rodiklius | Patenkinamai □ |
| 5.4. Užduotys neįvykdytos pagal sutartus vertinimo rodiklius | Nepatenkinamai □ |

**6. Kompetencijos, kurias norėtų tobulinti**

|  |
| --- |
| 6.1. |
| 6.2. |

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)

**IV SKYRIUS**

**VERTINIMO PAGRINDIMAS IR SIŪLYMAI**

**7. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo

/darbuotojų atstovavimą įgyvendinantis asmuo)

**8. Įvertinimas, jo pagrindimas ir siūlymai:**

Alytaus rajono savivaldybės Algirdas Vrubliauskas

meras \_\_\_\_\_\_\_\_\_\_

(švietimo įstaigos savininko teises ir (parašas) (vardas ir pavardė) (data)

pareigas įgyvendinančios institucijos

įgalioto asmens pareigos)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**9. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 9.1. Efektyviai naudoti integruotą mokymą. | Didės mokinių mokymosi motyvacija.Mažės mokinių mokymosi krūvis. | Parengtas detalus birželio mėnesio integruotų veiklų planas.Mokytojai veda atviras integruotas pamokas.Seminaras mokytojams apie integruotą mokymą. |
| 9.2. Tobulinti gimnazijos veiklos kokybės įsivertinimo organizavimą. |  60% bendruomenės narių dalyvauja veiklos įsivertinime naudojant IQES Online instrumentus. Atsižvelgiant į įsivertinimo išvadas, nustatyti prioritetiniai ugdymo kokybės gerinimo uždaviniai, parengtas gimnazijos veiklos planas. | IQES Online apklausos.Parengti ir gimnazijos bendruomenei pristatyti ugdymo kokybės gerinimo tikslai bei uždaviniai. Parengtas ir gimnazijos bendruomenei pristatytas 2020 metų veiklos planas. |
| 9.3. Bendradarbiauti su vietos bendruomene ir Alytaus rajono savivaldybe dalyvaujant projekto „Simnas –mažoji Lietuvos kultūros sostinė“ veiklose. | 85% gimnazijos bendruomenės dalyvauja projekto veiklose.Dalyvauti projekto organizavimo ir vykdymo komisijos pasitarimuose. Organizuoti renginius įtraukiant į juos Alytaus rajono ir kaimyninių rajonų gyventojus. | 85% gimnazijos bendruomenės dalyvauja projekto veiklose.1–2 bendruomenės nariai dalyvauja pasitarimuose.Organizuoti 2 renginiai. Gimnazijos bendruomenės nariai dalyvauja projekto renginių veiklose. |

**10. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 10.1. Lėšų stoka. |
| 10.2. |

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos savininko teises ir (parašas) (vardas ir pavardė) (data)

pareigas įgyvendinančios institucijos

(dalininkų susirinkimo) įgalioto asmens

pareigos)

Susipažinau

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)

\_\_\_\_\_\_\_\_\_\_\_\_\_\_